Il nov med d'instrucziun Educaziun fisica

Dar novs impuls, metter en moviment, laschar daventar concret quai che è vegnì postulà e discutà en tantas cumissiuns ed a chaschun da congress per in'educaziun da sport confurma al temp. Exact quai vul il med d'instrucziun Educaziun fisica, dal qual ins ha lantschà la versiun en rumantsch grischun en il decurs da l'atun da l'onn passà.
Quest med che sa drizza surtut a magistras e magisters dal stgalim bass fin superiur datti gia per las ulteriuras communitads linguisticas en Svizra. EI vuless esser in agid per las persunas d'instrucziun da realisar en la pratica bunas ideas e novas invistas en l'educaziun da sport.
Finalmain è l'instrucziun la chaussa da la magistra e dal magister. Els lavuran cun ils meds l'instrucziun adattads, tschernan d'ina purschida ritga, observan, evalueschan e coordineschan.
Ina finamira impurtanta da quest'ovra e in'instrucziun da sport en scola che plascha a las scolaras ed als scolars. Da l'autra vart vulan ils auturs er render attent als aspects positivs da l'educaziun fisica per tut ils champs da la vita. Manader da quest project, che cumpiglia en tut sis toms, e Walter Bucher da Berg en il chantun da Son Gagl.
EI è s'engaschà fermamain er per la versiun rumantscha. L'emprim tom è previs per la primavaira. I sa tracta d'in cudesch da didactica che duai gidar las magistras ed ils magisters primars ad emprender ed instruir. En ils toms 2 - 6 vegnan realisadas en la pratica las basas teoreticas. Igl è da sperar che quest med d'instrucziun da sport possia dar novs impuls en las hallas da gimnastica u sin las plazzas da sport rumantschas.

[Pagina rumantscha]